П Р О Т О К О Л    № 14
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
8 април 2015 г.

Днес, 8 април 2015 г., сряда, от 12.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА 
МИЛКА ИТОВА - отсъства
РУМЕН БОЕВ - отсъства
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС сътрудници към комисията: Красимира Василева – началник-отдел „ЮОДКВСС”, д-я „Правна”, Галина Хаджиева и Емилия Петкова – старши експерти в отдел „САОД”, д-я ИТСС”.

	1. ОТНОСНО: Извлечение от Протокол № 17/01.04.2015 г., т. 3, от заседание на Комисия „Международна дейност” относно информационно табло в областта на правосъдието за 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема за сведение извлечение от Протокол № 17/01.04.2015 г., т. 3, от заседание на Комисия „Международна дейност” относно информационно табло в областта на правосъдието за 2015 г.

	2. ОТНОСНО: Извлечение от Протокол № 17/01.04.2015 г., т. 4, от заседание на Комисия „Международна дейност” на ВСС относно писмо от Министерство на правосъдието във връзка с информация за предприетите действия през първото тримесечие на 2015 г. за изпълнение на препоръките на Европейската комисия от Доклада на Комисията до Европейския парламент и Съвета относно напредъка на България по Механизма за сътрудничество и оценка от 28 януари 2015 г.
Приложение: Отчет за изпълнение на препоръките на ЕК от доклада на комисията до Европейския парламент и Съвета относно напредъка на България по Механизма за сътрудничество и оценка от 28 януари 2015 г. за първото тримесечие на 2015 г. 

 КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

	2.1. Приема Отчет за изпълнение на препоръките на ЕК от доклада на комисията до Европейския парламент и Съвета относно напредъка на България по Механизма за сътрудничество и оценка от 28 януари 2015 г. за първото тримесечие на 2015 г., представен от Красимира Василева – началник отдел „ЮОДКВ”.

	2.2. Изпраща отчета по т. 2.1. на Комисия „Международна дейност” на ВСС за сведение.

	3. ОТНОСНО: Извлечение от Протокол № 17/24.03.2015 г., т. Р-33, от заседание на Комисия по предложенията и атестирането на Висшия съдебен съвет с приложено заявление от Бисерка Василева Памукова – съдия в Районен съд – Мездра, за становище. /Отложена т. 4 от заседание на 31.03.2015 г./
	Приложение: Доклад от Галина Хаджиева – ст. експерт статистически анализ, о-л „САОД”, д-я „ИТСС” – АВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Отлага обсъждането за следващо заседание поради необходимостта от допълнителен анализ на предоставените данни.

	4. ОТНОСНО: Доклад „Предварителна оценка на дизайна на изследването и разработването на система за измерване на натовареността в съдебната система на Република България”, изготвен от Матю Клайнман и Браян Дж. Остром – Национален център за щатските съдилища.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

	4.1. Приема за сведение доклада, който да се публикува на Интернет страницата на ВСС в раздела на Комисията по натовареност.

	5. ОТНОСНО: Проект на Състав на експертни фокус-групи (опитни съдии) за валидиране на осреднените стойности на обработените данни и получените резултати по етапи и тип дела в протичащото изследване на натовареността на съдиите, представен от Калин Калпакчиев – председател на Комисията по натовареност.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

	5.1. Приема Проекта на Състав на експертни фокус-групи (опитни съдии) за валидиране на осреднените стойности на обработените данни и получените резултати по етапи и тип дела в протичащото изследване на натовареността на съдиите, представен от председателя на комисията.	

						ПРЕДСЕДАТЕЛ НА 
						КОМИСИЯТА:  /п/
									КАЛИН КАЛПАКЧИЕВ